แนวโน้มหุ้นฟื้นตัวกรอบจำกัด
นักวิเคราะห์ประเมินดัชนีเช้าวันนี้รีบาวน์ หลังร่วงแรง จับตาประชุมเฟด-ไซปรัส
20 มี.ค. 2556

นักวิเคราะห์ประเมินดัชนีเช้าวันนี้รีบาวน์ หลังร่วงแรง จับตาประชุมเฟด-ไซปรัส ชูหุ้นพื้นฐานดี
นายอดิศักดิ์ ผู้พิพัฒน์หิรัญกุล นักกลยุทธการลงทุน บล.ธนชาต กล่าวว่า ตลาดหุ้นเช้านี้รีบาวน์จากเมื่อวานร่วงแรงแต่การรีบาวน์อาจจำกัดแถว 1,575-1,580 จุด ปัจจัยที่ต้องติดตามเรื่องไซปรัส การประชุมเฟด ส่วนในประเทศเมื่อวานหุ้นไทยที่ปรับลงอาจกังวลมาตรการเพิ่มเติมในกรณีที่เงินบาทแข็งค่าขึ้นเร็ว แต่ทางผู้ว่าการธนาคารแห่งประเทศไทย(แบงก์ชาติ)ก็ออกมาพูดไม่มีมาตรการอะไรออกมาเพิ่ม ซึ่งก็น่าจะทำให้ดัชนีมีการรีบาวน์ได้บ้าง
วันนี้แนะหุ้นพื้นฐานดีมี story รองรับ เช่น BTS,SAMART,INTUCH,DTAC หรือหุ้นที่พื้นฐาน Confirm น่าจะเล่นรีบาวน์ได้ดีกว่าหุ้นขนาดเล็ก 
ด้านตลาดหุ้นภูมิภาคเช้านี้ลบเล็กน้อย ขณะที่เมื่อวานไม่ได้ปรับลงแรงแบบหุ้นไทย จึงมองว่าหุ้นไทยเช้านี้ก็น่าจะรีบาวน์ได้